Mange danskere vil have slettet fortrolige helbredsoplysninger om eksempelvis angstanfald og potensproblemer, som står i Dansk Almen Medicinsk Database - også kendt som DAMD.

Oplysningerne er igennem en årrække ulovligt blevet indsamlet fra patientjournaler hos de praktiserende læger over hele landet, og Rigsarkivet ønsker at bevare de mange data til eftertiden.

Databasen ligger hos Region Syddanmark, og regionen bliver lige nu bestormet af danskere, som vil sikre sig, at deres oplysninger bliver slettet.

Læs også : Jelved stopper ulovligt arkiv med danskeres sundhedsoplysninger

Region havde helst været foruden

Ifølge regionens sundhedsdirektør Jens Elkjær er det en stor opgave at sørge for at få slettet data, som man helst havde været foruden.

Vi har en person, som stort set ikke laver andet end at sidde og slette data Jens Elkjær, sundhedsdirektør, Region Syddanmark

- Vi har en person, som stort set ikke laver andet end at sidde og slette data. Vi så hellere, at de her data blev slettet, frem for at hver enkelt borger skal bede om det, men vi har desværre ikke hørt noget fra Rigsarkivet, siger direktøren til DR Fyn.

Læs også : OVERBLIK Det handler data-sagen om

Kulturminister Marianne Jelved (R) sagde før jul, at hun ikke ville lade Rigsarkivet få oplysningerne. Ministeren bestilte derfor en redegørelse fra arkivet, som lige nu er ved at blive gennemlæst i ministeriet.

Indtil resultatet af redegørelsen forelægger, kan danskere kontakte Region Syddanmark og få oplysningerne slettet.

Vigtig sag for patienter

Og det er noget, som fylder hos mange patienter, fortæller formanden for praktiserende læger i Region Syddanmark.

- Jeg hører meget om det her fra mine patienter i dagligdagen, men jeg har desværre ikke selv mulighed for at slette noget, siger Jørgen Skadborg til DR Fyn.

I databasen har praktiserende læger skrevet oplysninger om patienterne om alt fra bulimi, kønssygdomme, samlivsproblemer til psykiske problemer.

Læs også : Region kræver Jelved ind sag om ulovlige oplysninger i Rigsarkivet

Sagen blev afsløret i DR-program

Der var kun givet tilladelse til at indsamle oplysninger om fire specifikke sygdomme, nemlig diabetes, KOL, depression og hjertesvigt.